Hoe kan ‘n gemeente ‘n familie raak? (deel 2) | DinkJeug 124172615
Die boek “Passing on the Faith” skryf ‘n “familie gevoel” in ‘n gemeente toe aan onder andere ‘n geestelike verdieping van die huidige lidmate. Dink saam hoe kan die gemeente geestelik groei? Dit is die kern van kultuur verandering.
Nog ‘n belangrike aspek is die ervaring van “warmte” in ‘n gemeente. Evalueer saam hoe warm is jul gemeente? Gemeentes is dikwels koud en onpersoonlik vir besoekers of selfs net lidmate wat nie in die kern van die kerk staan nie. Vra eerlik vir mekaar (en ander) hoe gasvry jul gemeente werklik is?
Dink ook oor geboue en fasiliteite. Wat kommunikeer ons ruimte? Is dit inklusief, toeganklik en verwelkomend?
Dink ook aan aanwysings en naamborde – is dit genoegsaam? Is dit duidelik leesbaar en verstaanbaar? Die argitektuur moet mense help om dadelik te weet waar om te gaan of waar om dinge te vind. Dit laat hulle ontspan en deel voel.
Gesels ook oor hoe jul die erediens se inhoud en ruimte doelbewus en doelgerig kan inrig en omskep sodat kinders en tieners ook welkom is.
Skep geleenthede en stimuleer kreatiewe denke om nuut en uit die boksie te dink.
Fokus op “klein oorwinnings”…begin ten minste net die gedagtegang of taal te verander (veral as dit tradisie en kultuur aanspreek).
Fokus meer op gebed in gemeentes, in gesinne en in die erediens.
Wees intensioneel. Dink daaroor, gesels daaroor en wees prakties.
Gespreksnotas saamgestel deur Tilana Meyer-Morkel, Lounette Engelbrecht, Schalk Kotzé, Jaco van Dyk en Jakkie du Preez.